"Əkinçi", 2 dekabr 1875, №10/Petrovskidən cənab Heydəri yazır:
1) Bir şəxsi-fazil Rusiya əhlindən ki, ərəb dilinə kəmali-vüqufu var, bir neçə
gün bundan əqdəm məndən sual elədi ki, sizin peyğəmbər Məhəmmədül Mustafa
buyurmuş: Əl elmi-elmani elmül-əbdan və elmül-ədyan əqli-əqlan, əqlül-məaş və
əqlül-məal56 - din və məad elmi mə’lum, bədən elmindən və məaş əqlindən mənə
bəyan elə görüm ki, o həzrətin mənzuru bu kəlamdan nə imiş. Mən öz qüvvəm
qədər əqli və nəqli sözlərdən o qədər ki, bilirdim o şəxsin cavabında dedim. O şəxs
mö'təbər dəlillər ilə mənim sözlərimi rədd edib dedi ki, müsəlmanlar din və məad
elmi behşt və huri qılman ümidi ilə yaxşı bilirlər, amma məaşi-əqli və bədən elmi
ki, onlardan ləfzən və mə'nən sibqəti var, bilmərrə əllərindən verib və heç bir şeyi
bu iki lazım olan zaddan bilmirlər. Çün mən maleysə ləkə bihi elmün57 babətindən
məəttəl qalıb və mülzəm oldum buna binaən "Əkinçi" qəzetinin inşa edəndən
iltimas edirəm ki, öz qəzetində iste'anət üçün bizim milləti qardaşlarımızdan
xahişi-cavab eləsin ki, elmi-əbdan və əqli-məaş şərhində bir müəyyən cavab
yazsınlar ki, mən o şəxsi sakit edib cavabın verim.

2) Bir neçə ay bundan sabiq Petrovski poştxanasının poştmeysterin ki, öz
elmində kamil və artıq diqqəti var idi, Dərbənd poştxanasına tə'yin edib və Şəki
poştxanasının poştmeysterin onun yerinə Petrovskə gətirdilər.

Təzə poştmeyester Petrovskə gələndən sonra nə ki xalq onun öz rəftarından
incidilər, bəlkə əməlcatından növ-növ xilaf qaydalar görünüb. Məsələn, mə'ruf və
böyük adamların kağızların onların mənzillərinin yanında olan çörəkçilərə və araq
satanlara verdilər ki, filan adam buradan keçəndə bu kağızları ona verin. Bunun bir
səbəbi o idi ki, keçən illərdə poştalyonlar kağız gətirmək üçün pul alırlar idi.
Amma indi zakon xalqı ol puldan məaf etməyinə binaən bə'zi poştalyon öz
təklifindən ki, kağızı öz əzailə sahibinə yetişdirməkdir, ağaz edib və soruşan
vaxtda nahəmvar və çirkin cavab verillər.

Bu səbəblər ilə təzə poştmeyester xalqı özündən rəncidəxatir edib öz
əmələsi ilə küdurət binası qoyub, poştxananın işi nəhayətdə qarışıq oldu. Bu
əsnada bir tacir min manat Hacıtərxana göndərmək üçün poştxanaya verib qəbz
alır. Amma sonra mə'lum olur ki, o pul Hacıtərxan poştxanasına yetişməyib. Bu
səbəbə Balbubədən çinovnik gəlib ki, ol işi təhqiq eləsin və belə deyirlər ki, ol pulu bir poştalyonda tapıblar. Əgərçi tacirin zikr olan pulu batmayacaqdır, amma ticarət
mənfəətindən qalacaqdır.

3) 4 ay bundan qabaq Petrovski qospitalının rəisinin köməkçisi yuxudan
durandan sonra fəryad elər ki, gecə mənim okoşkamı açıb 600 manat padşahlıq
pulun aparıblar. Amma polisə gəlib təhqiq edəndə mə'lum olmuş ki, nə okoşka
açılıb və nə məbləğ oğurlanıb. Ondan sonra iqrar edir ki, ol məbləği Petrovskidə
olan sahibmənsəb və çinovniklər kağız oynayıb aparıblar. Şəhərin hakimi haman
saat onu dustaq edib. İndi qospitalın rəisi özü odun podratçısı ilə saxta kağız
qayırmaqdan ötrü dustaq olub.

Əkinçi qəzetindəki məktublar